Argentina terma jamoasining sobiq futbolchisi Diyego Maradona Germaniyaga qarshi kechgan JCh-1990 finali haqida gapirib o‘tdi. "Final oldidan men Argentina futbol federatsiyasi prezidenti Xulio Grondona bilan ko‘rishdim. U menga "Finalgacha yetib keldik, bo‘ladi. Endi o‘yinni berishimiz kerak" dedi. Men unga biz o‘yinni bermasligimiz, yelkamdagi og‘riq bo‘lishiga qaramasdan bor kuchim bilan o‘ynamoqchiligim, u esa men maydonda nima qilishimga ko‘rsatma bera olmasligini aytdim. O‘yinga bor kuchim bilan kirishdim, ammo hakam Kodesal Mendes faqat nemislar tarafini olib, hushtak chalaverdi", - deydi Maradona. Eslatib o‘tamiz, 1986 yilgi mundial g‘oliblari 1990 yilda Germaniyaga 0:1 hisobida mag‘lub bo‘lishgandi.